钦定古今图书集成/方舆汇编/职方典/第1528卷 > 思南府山川考 通志
## 钦定古今图书集成/方舆汇编/职方典/第1528卷 > 思南府山川考 通志

本府。〈安化县附郭。〉

中和山　在府治中。山势纡折，上多古柏，俯瞰江流，为一郡大观。

三台山　在治河东

万胜山　在治河东，下临德江。山高数千仞，四面陡绝。知府赵恒镌“仁寿” 二字于山腰之石壁。面有悬羊洞，白石挺出，遥视之，若悬羊然。麓有龙洞，可灌田千亩，中有龙物存焉。岁旱祷雨辄应。背有丹台，上阳子炼丹于此，书“卧月眠云” 四字。顶有真源洞，清澈一泓，即旱甚不涸。

四角山　在治西十五里，四山锐起，相对思唐山　《方舆胜览》作“唐山” ，在府治东四里，昔人因名郡曰思唐。按《明一统志》：南连何只水，北枕内江水。

半月山　：在治北五里，形如半月。

蒲竹山　：在治北二百五十里，极高峻，约数百丈，上产蒲竹。

嵇公山　在治西二里，一峰突起平地。昔有嵇道人庐其上，仙去。

崖门山　在治西。两山对峙，崖壁险峻。官道出其中，左曰大崖门，右曰“小崖门。” 永胜、武胜二关依崖而立，郡之门户。

石马山　：在治北二百八十里。峰峦耸拔，独冠诸山。上有石马。

思王山　，在西南三百里，一名“龙门山。” 废费州浮阳县分界处，旧有思王城。

磈崖山　：在城北二百里，高百丈许，延袤二十里，接酉阳界。

金竹山　：去治二百里，多产竹。

白鹿山　：在治西七里。

东胜山　：在治东三里，孤峰竦峙如画。

屏风山　：在治北二百里。按《明一统志》：“状如屏风。”

天马山　在治南二里，即席帽山。山形似马，故名。下有朝阳洞。

观音山　：在天马山北五里，即观音崖。

大龙头山　：在天马山东北七里。

石柱山　：在治西三十里黑鹅溪侧，又名石柱坡。山巅有石屹立如柱。

铜锣山　在府东十五里。以水出山峡中，如锣鸣也。

马鞍山　：在铜锣山东十五里。

纱帽山

椅子山　俱在府北五里。

万圣山　在思王山南。四面陡绝，上平坦可耕。郡人李渭筑室读书其中。

腾山　在石马山东。高数百丈，四壁陡绝，仅容步以入。巅每壁有井，水皆清冽，人避兵其上。笔架山　在石马山南十里。上挺三峰如笔架，高百仞。旁又一峰如笔，时有烟云缭绕其上。高山　去沿河司百里，高二十里许，崒嵂难登，故名。

堇竹山　在高山东十里，脉自石马山发。“象山　” 在朗溪司后山麓，形如象鼻。

大至登山　：在府城东三十里。

琴德山　去城三十五里。林木苍翠，洞壑最胜。双峰山　，在城北五里。两峰秀丽，下临大河，与白鹭洲相对。

九老峰　在治后，群峰环列者九。

高歇峰　在沿河司北十里。形如壁立，耸峙云表。久雨云出则晴，久晴云出则雨，居人以为“验。仙峰　” 在治西南五十里。峰甚高峻，上有古寺址，居人时掘出铜磬诸物。

四方石　在城北三百里，高阔俱五丈，四壁崭然。

大墩石　在府城外东隅。形状瑰伟，下临德江。昔人平其上，作“净修阁” ，时游览焉。

迎春洞　在治西，石奇林茂，多名花异卉。“开先洞　” ，在治西四里。明知府舒应龙建亭于上，傍植松柏。

石芝洞　，在治西四里蛮彝司。洞口北向，可布数席。副使徐九皋刻“石芝洞天” 四字。

藏春洞　，去崖门数里许，洞不甚深广，而壁石奇润，林树乔郁，妍花异卉，盛产其中。思南之胜，无有出其右者。

迎仙洞　：在治西十里。

鼓钟洞　在治西，地名“洞子头洞” ，有二石乳，倒悬而下，击之作钟鼓声。

狮吼洞　，在治北三十里，俗讹为“狮洞。” 下泻十馀丈，声如狮吼。有两石对峙如门，半壁如鱼形，俗呼鲤鱼朝天。有湖底泊在洞下，商人在此易舟，达川江，接荆楚。

燕子洞　在石马山右。深阔险峻。

明月洞　　　、跳鱼洞　　　、凉风洞　俱在沿河司境。

仙人洞　：在治南三十里。村人以火灾塞其洞。郡守刘谦吉曰：“火炎而壅之，必甚宁。” 泄之。捐资平其坷，层级而上。撤寺于左右建亭，周围设槛，为近境一胜览云。

大桐崖　在治北五里，有大桐数株，故名。“红崖　” 在治西五十里。

“日头崖　” 在红崖西七十里。

碑摸崖　去沿河司十五里，高可数十丈，上有仙书红字。又有山崖数处，皆有古篆书。明嘉靖间，酉阳宣抚司来侵地界，乃募人铲去之。手巾岩　在治南七里崖下黑白相间，缕缕如帨。明嘉靖间，知府宛嘉祥、推官陈南星镌“赤壁” 二大字于上，各有题咏，郡人时往游焉。

穿岩　：在治西一百二十里。两石相间，人从间穿出。

沙子坡　在沿河司东十里。坡旁涌水，极凉。大龙坡　在沿河司东三十里。

德江　源出定番州，东流经府治，入蜀涪州，合川江。《唐史》云：“城乐县一百五十里许有涪陵水。” 《方舆胜览》云：“思州有巴江水” ，即此。

河由江　在沿河司北十里，源出铜仁府乌罗司。

石马江　在沿河司西一百三十五里，流合于德江。

乌江　源出陆广，经遵义界流至郡城西鲶鱼峡，绕府治入四川涪州，合川江。《唐史》云：“城乐县西一百五十里有涪陵水。” 《方舆胜览》云：“思州有巴江水。” 即此也。

水德江　在府治东。源出乌江，下通彭水。思印江　在府城东三十里，旧名思卭水，源出朗溪，下流合水德江。

白鹭洲　：在治城东北。中流烟水微茫，多产文石。游者采之，以供清玩。《广舆记》云：“烟水萧疏，颇似中州。”

鲶鱼峡　在治西，长十馀里。两崖之间，古木阴森，碧浔澄静，最为幽胜。

石牛潭　：在治西南三十里。澄澈深广，水际有石如卧牛。

鹦鹉溪　：在治北三十里。产茶。

马蹄溪　：在治北五十里。

宪溪　在治南三里

黑鹅溪　：在治西十里。昔有青鸾集其上，土人不识，呼为“黑鹅。”

暮溪　在治东三里。其地多雨，疑有龙物。上费溪　，在治东北百里，旧费州以此名。北流入四川黔江县界，曰“黔江。” 东北入湖广施州界，谓之“清江。”

掌溪　：在治南二十里，掌溪铺是也。

亭子溪　去沿河司五十里。水自龙峒中流出。后溪　在亭子溪北七里，自马鬃岭发源，流入思源江。

甫南溪　：在沿河司西南七十里。

鹅溪　在沿河司南九十里。

桃竹溪　：在沿河司北十里。

仁溪　在朗溪司治前。一日三潮汐，又名三潮溪。居人引水以溉田。中有川主洲，在司治东南。居人立川主庙于上，因名。

昔乐溪　：在治东十里，流入德江。

香炉滩　在治东一里。滩石如鼎，故名。

牛犊滩　：在治城西北三十五里。滩水奔激，有石状若牛眠。

九门滩　去城十五里，沙渚潆洄，水分九派。相公滩　，在城南六十里。

龚滩　：在治北三百五十里。波涛汹涌，声震陵谷，舟楫上下，甚为艰险。

齐滩　：在治东北一百二十里。中多石穴，险怪，疑有灵异。

和尚滩　在治南三十里。中流一石，俨如僧跏趺。

“袁滩　” 在龚滩之下。

七里滩　：在治北六十里。石骨横立，湾有七里，故名。

培塔滩　在沿河司西北四十里。乱石横江，水势最险。

五门滩　在沿河司。其下有湖白滩，与黎芝滩相距十里。崖石险峻，皆河由江流所经也。野猪滩　在沿河司南百里。滩多巍石，崖东有石如猪，故名。其下有松滩。

虎口滩　在沿河司南十里。上下险阻，舟楫难过。

“迎通滩　” ，在《碑模》崖下。

马家泉　：在治南十二里。泉自山麓流出，势如瀑布，俗称“白水泉。”

温泉　在治北二百里。夏凉冬温，人多浴焉。没溪泉　在治西北八十里，其水日有消长。嵇公泉　在治南嵇公山下，盖嵇公垂钓处。有小鱼，每以夏四月潜于泉底，至明年雷动乃出，渔人网之。

珍珠泉　在沿河司南。水自石窟涌出，若贯珠然，又颇温，亦名温泉。

灵泉　在朗溪司东北五十里。其水从石底上升，不消不长，冬温夏凉。

黄鱼泉　在治北五里。泉产鱼，皆黄色，故名。“金盏水　” 在治西三里，其水清澈。

“天鹅池　” 在石马山之北，山形如天鹅，池当其下，故名。

真源井　在万山顶。清澈一泓，不溢不涸。“杨柳井　” 在北山麓，一泉甚清，中有赤碧小蛇，遇大旱出即雨。

绿井　去朗溪司三里，其水绿，有绿鸠群浴其中。

一碗井　在朗溪司东四十里，山巅有井，方圆止若一碗，不盈不涸，饮之不竭。

婺川县

大岩山　在县东。洞壑深广，为游眺之地。华盖山　崖壑深邃，为前代避兵处。

潜山　去县二十五里。列嶂之上，一峰拱北如朝即都儒五堡。旧产朱砂。明永乐十三年，抚臣奏称“闻山呼万岁者三。” 礼臣请贺，不允。

安峰山　在县城外

笔架山　：与安峰山相去里许。

卧龙山　在县北五十里。

岩前山　在县东北二十里。

泥塘山　在县南五里。亦产朱砂。

无党山　在县西，岩深地僻，人迹罕至，或曰“即华盖山” 也。

凤凰峰　在县东五十里。状若凤凰，上有观音、“文昌” 二阁。

木悠峰　，在县西四十里，上有水月宫。

万卷岩　，在县西五里。石累万叠，俨如缥缃。金藏岩　去县五十里，地名祥川，上有鹿井、鸦池。

山羊岩　在县西五里，地名“熊林” ，其崖形如青箱，文类蝌蚪。

《青壁　》在县治西，知县陈维藩镌字。

凤凰冈　在县北四十里。相传昔有凤栖其上。马鬃冈　，在梦子坡西三十五里。

马鞍石崖　在县西四里。

蟠龙洞　在县南大山下。洞广水深，有龙潜于内，洞壁题有“蟠龙化雨” 四字。

云岩洞　，在县西一里，中甚宽整，可容百人。外有石柱，柱上有纹迹如霞状。稍前复有大石，四方如玉几然，盖胜地也。

倒羊江　在县北五里。其水发源不广，由山谷溪流所聚，至隘溪渡，汇丰乐河。

晓洋江　在县城外，通蜀江。

丰乐河　去县五十里。其水由龙泉湄潭折入县东，至洪渡入龚滩，北汇川江。

何只水　，在县东十一里。何只乃獠之姓名。罗多水　，在县东八十里。《罗多》亦獠之姓名。其流合丰乐。

杨溪　去县四里

隘溪　去县五里，通沿河司。

香墨池　在县城外，其水清香，汲以注砚，可发墨光。

来雁塘　在县东北三十里，地名“江边。” 昔有三雁来集其上，后申祐、邹庆、邹奭一时并出，人以为三雁之兆。

暖塘　在县北五里许。水至冬尢暖，秋分后鱼皆聚，而鲤极多。又去县六十里有温泉，地名“皂池坝” ，其泉四季皆温。

龙泉　在县东二十里。其泉一日三涨，名曰“三潮。” 水消则澄清，涨则混浊，人莫能测。居民资以灌溉，田亩不病其旱。

印江县

大圣登山　在县北五里。端正耸拔，顶平阔可三里许。昔人建铁瓦寺于上，今废。每隆冬雪深数尺，入夏始解，不异峨眉，又呼“大石墩。” 石可作杯物，名为“墨玉。”

十种山　在县南，群峰叠翠，宛若图画。

铜鼓山　地名“花崖” ，有山壁立，击之其声如鼓。文笔山　，在县东二里，山削如笔。

峨岭山　在县东三里。逶迤一脉，绵亘二十里。山势高耸，自县侧望，则叠翠重岚，宛若屏障。石笋山　在县北五里。山石林立，如笋形。交椅山　在石笋山北一里。

河缝山　即观音崖。去县七里，壁高数十丈，上有石龛，如须弥座。下有洞，深不可测，去崖里许有石形垂如肺，人呼为“金石肺肝” ，其中多题咏。白水坡　，在县南五里。山路夹拥，有石壁立，高可二十丈。每春水四溢，则众流咸汇于此。水自壁中悬布如瀑，里人欲觇，岁时丰歉，每以瀑流之有无为券。

白马岩　在县东山巅，形如白马。

滴水洞　在县西五里，积沙石而成，有细流从石窦中滴下，如琴声，听之清越。

叶鱼洞　在圣登山麓

思卭江　在县城外，源出朗溪，北流入德江，即思卭水也。后讹“卭” 为“印。” 按《明一统志》在府城东三十里。

龙津　在县南一里，即思南至县官渡也。印江不通舟楫，沿河皆浅石急流，至此略潴小津。居人挺舟夜汎，持火捕鱼，远望星浏千点，火光接天。

白水泉　在县南三里。水自岩出，飞流如练。双峡　，在县西。

中洲　：在县治南岸。两水环流，而洲处其内，平旷一线，长可二里。

桶溪　在县北二里。溪流湾抱若桶，因名。网陀溪　，在县北二十里。